
Moja prijateljica, muslimanka, ima brata koji je usvojen, ali joj nije brat po mlijeku. Njena majka ga je posinila kad je on imao tri godine i uzela ga je iz Agencije za usvajanje. Ne postoji nikakva rodbinska veza među njima. On je, također, bio musliman, ali se odmetnuo od islama i postao murted. On je stalno ogovara i kleveće među drugim ljudima, iznoseći same laži o njoj. Da li je moguće da ona prekine kontakte i veze s njim, s obzirom da joj je on brat samo po usvajanju, bez postojanja bilo koje rodbinske veze? Da li će se selamiti s njim i nakon što se on odmetnuo od islama?


* 
* 
* 
* 
* 
* 
* 

 
Kakvi su propisi između kći i usvojenog muškog djeteta?

Hvala Allahu, dž.š. Ovu osobu ne veže sa ovom porodicom ni krvna veza, niti srodstvo po mlijeku. Zbog toga njemu nije dozvoljeno da se miješa sa ženskim dijelom porodice, niti da gleda u žene koje mu nisu mahrem, ako se radi o punoljetnoj osobi. Ovo vrijedi za njega ako je musliman, a da ne govorimo o tome ako je postao još i otpadnik od islama. Toj djevojci nije dozvoljeno da se rukuje, niti da se osamljuje sa njim. Nije joj, također, dopušteno da se otkriva pred njim, pošto joj on nije mahrem. Sve dok je on murted, ona mu neće nazivati selam, niti na njega odgovarati. Molimo od Allaha, dž.š., spas za sve!


Muhammed ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***


